Rosco Speckman vlieg oor die doellyn vir die Bulls. Foto: GB Jordaan.
Die hoof- uitvoerende beampte van Sanzaar, Andy Marinos, het op 'n Nieu-Seelandse rugbyprogram 'n moontlike oplossing vir die Superrugby-krisis gebied. Alle Superrugby-wedstryde is vir eers afgelas in 'n poging om Covid-19 te bekamp.
Terwyl internasionale reise 'n taboe is, kan die toernooi moontlik voortaan uit plaaslike derbies in Suid-Afrika, Nieu-Seeland en Australië bestaan.
Afhangend van die koronavirus-maatreëls in elke land – soos in Suid-Afrika waar byeenkomste van 100 mense verbied word – kan wedstryde agter geslote deure gespeel word.
Met groot skooltoernooie soos die gewilde Wildeklawer-reeks en die Kearsney Paasfees-toernooi wat weens die koronavirus gekanselleer is, was daar die afgelope naweek darem 'n paar goeie skolerugbywedstryde.
Hier is van die uitslae:
Paarl Gimnasium 38 – 0 Pretoria Boys' High
Garsfontein 71 – 5 Kemptonpark
HTS Middelburg 24 – 19 Boland Landbou
Outeniqua 38 – 7 Waterkloof
Grey Kollege 92 – 7 Duineveld
Affies 85 – 10 Diamantveld
Hilton College 14 – 10 Glenwood
Menlopark 27 – 23 Ben Vorster
Die Franse Ope op Roland-Garros is ook weens Covid-19 uitgestel. Volgens organiseerders sal die toernooi nou van 20 September tot 4 Oktober gespeel word.
Die nuwe datum beteken dat die toernooi slegs 'n week ná die afloop van die Amerikaanse Ope gespeel sal word mits die bepalings bly soos wat dit is.
Verskeie atlete het prestasiebonusse vir hul vertonings by EFC84 gekry. Onder hulle is Cameron Saaiman, Cole Henning, Pierre Botha en Anicet Kanyeba.
'n Ligpuntjie in joernalistiek is dat die broer op die lokfoto minstens herhinder aan 'n eksotiese papegaai, met geen ooreenkomste met 'n virus nie.